ગઇ કાલે મળેલા મ્યુનિસિપલ બોર્ડમાં વિપક્ષ કોંગ્રેસના નેતા દિનેશ શર્માએ રોડના કામના કોન્ટ્રાકટર નરનારાયણ ઇન્ફ્રાસ્ટ્રકચરને ગત વર્ષ ર૦૧૭-૧૮માંં પૂર્વ ઝોનના વિવિધ રસ્તાના રિસરફેસિંગ માટે અપાયેલા રૂ.૧ર.૪૬ કરોડના કોન્ટ્રાકટમાં વધારાનું રૂ.૧ર કરોડનું કામ આપવા સામે ઉગ્ર વિરોધ નોંધાવ્યો હતો. તેમણે તંત્રે આ કોન્ટ્રાકટરને વધારાનું કામ વગર ટેન્ડરે આપ્યું હોવાનો આક્ષેપ કરતાં મ્યુનિસિપલ બોર્ડમાં ખળભળાટ મચી ગયો હતો.